****

 **ŽUPA SV. IVANA KRSTITELJA REČICA**

 **BR.734. GOD.XV. 20.ožujka 2022.**

 **TREĆA KORIZMENA NEDJELJA**

|  |
| --- |
| https://2.bp.blogspot.com/-TjjqL3xUues/VrOGbgdIZgI/AAAAAAAAFwA/2BE0I1bWST8/s1600/cuaresma_cicloc_bn.jpg**Prvo čitanje:** *Izl 3, 1-8a.13-15***Drugočitanje***: 1Kor 10, 1-6.10-12***Evanđelje**: Lk 13, 1-9*U taj čas dođoše neki te javiše Isusu što se dogodilo s Galilejcima kojih je krv Pilat pomiješao s krvlju njihovih žrtava. Isus im odgovori: »Mislite li da ti Galilejci, jer tako postradaše, bijahu grešniji od drugih Galilejaca? Nipošto, kažem vam, nego ako se ne obratite, svi ćete slično propasti! Ili onih osamnaest na koje se ­srušila kula u Siloamu i ­ubila ih, zar mislite da su oni bili veći dužnici od svih Jeruzalemaca? Nipošto, kažem vam, nego ako se ne obratite, svi ćete tako propasti.« Nato im pripovjedi ovu prispodobu: »Imao netko smokvu zasađenu u svom vinogradu. Dođe tražeć ploda na njoj i ne nađe pa ­reče vinogradaru: ’Evo, već tri godine dolazim i tražim ploda na ovoj smokvi i ne nalazim. Posijeci je. Zašto da iscrpljuje zemlju?’ A on mu odgovori: ’Gospodaru, ostavi je još ove godine dok je ne okopam i ne pognojim. Možda će ubuduće ipak uroditi. Ako li ne, posjeći ćeš je.’«**Riječ Gospodnja.* |
| Jer ste me nahranili kad sam bio gladan, napojili kad sam bio žedan, primili ste me kad sam bio tuđinac**https://www.zg-nadbiskupija.hr/UserDocsImages/stories/SLIKE/2022/2/F/Pomo%C4%87-za-Ukrajinu-770x380.png**!Još uvijek prikupljamo pomoć za nesretne ljude Ukrajine.* Konzerviranu hranu ( paziti na rok upotrebe)
* Higijenske potrepštine,
* Hrane za djecu ( paziti na rok upotrebe),
* Dječje pelene,
* Kozmetiku

Sve to možete donijeti u našu dvoranu, a mi ćemo proslijediti u centar Caritasa naše nadbiskupije – u skladište u Rakitju! |

|  |
| --- |
| Propovijed zaboravnog svećenika | Portal za župnu katehezuLjudi se stalno pitaju: Gdje je Bog? Kako on susreće mene u mome životu? Gdje se pokazuju njegova snaga i jakost? S obzirom na ta pitanja dobro se sjetiti Božje povijesti spasenja s nama ljudima, o kojoj nas izvještavaju čitanja i evanđelje.U plamtećem grmu objavljuje se Bog Mojsiju kao “Ja jesam”. To ime, koje izražava puninu bića i života, ujedno ostaje tajna: Bog se okreće nama ljudima i pokazuje nam svoju blizinu, bez da mi možemo iscrpsti i istražiti njegovo biće. Obećanje ipak glasi: Bog ide na put s nama; on vodi i prati svoj narod, kojeg je izabrao u ljubavi.To vrijedi u znatnoj mjeri za narod novoga saveza, Crkvu. Mi bivamo obdareni po Božjim darovima u svetim sakramentima: prije svega u svetom krštenju, u kojem smo primili božanski život, i u svetoj euharistiji, u kojoj se taj božanski život hrani i jača. Također je i za nas Bog “Ja jesam”. U Isusu Kristu Bog se konačno stavio na stranu ljudi i nas oslobađa po svojoj muci i smrti od svih grijeha i svakoga zla.U evanđelju Isus govori o potrebi obraćenja, i donosi nam prispodobu o smokvi koja je već tri godine besplodna. U toj prispodobi slušamo vinogradara koji govori gospodaru vinograda: “Gospodaru, ostavi je još ove godine dok je ne okopam i ne pognojim. Možda će ubuduće ipak uroditi. Ako li ne, posjeći ćeš je.”Koji optimizam, koje povjerenje, koja nada, koja strpljivost, koja unutarnja snaga se skriva u ovom malom i poniznom “možda?Obraćenje postoji za sve ljude, iako na različite načine. Svi smo potrebni Božjeg milosrđa, budući da smo grješnici. U svetom krštenju bili smo oslobođeni istočnog grijeha; u sakramentu pokore ponovno nam je darovana milost posvećenja, ako smo je izgubili smrtnim grijehom, odnosno, biva učvršćena i produbljena, ako ispovijedamo “samo” lagane grijehe. Uvijek je to dar Božje milosti, kada iskusimo oproštenje i posvećenje. Tjedni i dani prije Uskrsa podsjećaju nas na tu stalnu spremnost pokore i obraćenja. |

**Isuse blaga i ponizna srca, učini srce moje po srcu svome! ( korizmena meditacija)**

*Vrlo često svjesni svoje grešnosti i želimo postati bolji, želimo promijeniti svoje srce a ne ne znamo kako točno i što činiti. Molitva je potrebna baš svakom čovjeku i onom svetom i onom palom, i onom koji ne zna gdje bi se svrstao. Međutim ova prekrasna krunica pomoći će ti da zatražiš od Isusa promjenu svoga srca, što je prvi korak k njemu! Ono što ti ne možeš, učinit će On, samo ga moraš zatražiti jer onaj tko traži, taj će i naći – govorio nam je Gospodin.*

*Upravo Isusovo  srce izvor je svih milosti i prepuno je dobrote za sve ljude. Njegovo srce nikoga ne odbija i sve prihvaća.  Pokloni Isusu svoje siromašno srce, da bude sjedinjeno s njegovim srcem, da bude ispunjeno Božjom milošću, strpljivošću i čistoćom, da u svemu odgovara Božjim željama, on će učiniti ostalo.*

*Isusovo te je izabralo za svoju žrtvu, a ti ćeš Mu tijekom ovog dana pokazati velikodušnost svoje ljubavi. Ljubav koja nije nikada bila prokušana - što li ona zna? A što je s ljubavlju koja nije nikada bila iskušana?... Mjera tvog strpljivog trpljenja za Isusa zasigurno će biti mjerilo tvojih zasluga i napretka. Stoga, žrtvovati se u tišini, poput Isusa, koji je dopustio biti odveden u smrt ne otvorivši usta da se požali. Nasljeduj ga na način da nastojiš pronaći tisuće malih prilika za umiranje samome sebi na putu do Kalvarije. Neka svaki tvoj čin bude krepostan. Obogati svoju dušu u tajnosti pod izravnim pogledom Učitelja! Kakve li ćeš utjehe donijeti Božanskome Srcu čineći tako! Jer, nažalost, Isus pronalazi vrlo malo prijatelja dovoljno velikodušnih da ga slijede do same smrti. Međutim, ta smrt donosi jedino život i sreću.*

*Ti to želiš, Gospodine! O Bože, i ja to želim! Sada pristajem umrijeti onako kako ti želiš!*

|  |  |  |
| --- | --- | --- |
| Ponedjeljak,**ŽUPNE OBAVIJESTI**21.ožujka |  | Serapion |
| Utorak,22.ožujka | 17,30 | OktavijanKRIŽNI PUT U ZAMRŠJU |
| Srijeda,23.ožujka |  | Turibije |
| Četvrtak,24.ožujka |  | Katarina Švedska  |
| Petak,25.ožujka | 18,00 | BLAGOVOVIJESTKrižni put+ Antun, Eva, Jaga Vušir |
| Subota, 26.ožujka |  | Montan i Maksima |
| **Nedjelja,****27.ožujka** | 8,3010,0011,00 | **ČETVRTA KORIZMENA NEDJELJA** **ŽUPNA CRKVA**+ + Obitelj Bartolac i Prstec: + Ivan Cvetković (god) i ob.; + Ana, Franjo Drožđibob **ZAMRŠJE**: +Barica, Janko Škarica**ŽUPNA CRKVA** : PRO POPULO |

**ŽUPNA KATEHEZA ZA PRVOPRIČESNIKE**

Kao što smo se dogovorili na zadnjem roditeljskom susretu započinjemo župne kateheze za prvopričesnike „u živo“ u našoj vjeronaučnoj dvorani.

Svaki petak župna je kateheza iz nastave. Dakle, počinjemo 25. ožujka.

**SVOJE PRILOGE**  za potrebe župe možete uplatiti i na adresu: Župa svetog Ivana Krstitelje Rečica ( za potrebe župe) IBAN HR8124000081104962168. Hvala svima na prilogu za našu župu i župnu crkvu!

**TJEDAN SOLIDARNOSTI S VJERNICIMA IZ BIH**

Slijedeće nedjelje skupljamo pomoć za vjernike iz BIH. Svoje priloge moći ćete staviti u za to pripremljenu kutiju.

Zahvaljujem svima koji su na bilo koji način pomogli da predvodimo Veliku devetnicu sv. Josipu.

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.